དོལ་པོ་བླ་མ་ཤཱཀྱ་རིན་པོ་ཆེ་དང་།བླ་མ་བསྟན་འཛིན་ཚེ་འཕེལ་རྣམ་གཉིས་ཀྱིས།དོལ་པོ་སངས་རྒྱས་འཁྲུངས་ཡུལ་དངོས་ནི་སྤོས་མདོའམ་ཀ་ཡོ་རི་རེད།སངས་རྒྱས་བཅོམ་ལྡན་འདས་ཀྱིས།ཀ་ཡོ་རི་ཞེས་ཕྱག་མཛུབ་བཙུགས་ཏེ་ལུང་བསྟན་པའི་གནས་དང་།དོལ་པོ་སངས་རྒྱས་ཀྱིས།ངའི་ཕ་ཡུལ་དོལ་པོར་གཡུ་ཡི་རི་ལ་དུང་གིས་འཕྲ་བཏབ་པ་ཡོད།ཆུ་ལ་ཆུའི་ཟམ་པ་ཡོད་ཅེས་སོགས་གསུངས་པའི་ཡུལ་དོལ་པོ་པན་ཚང་ཀ་ཡོ་རི་རེད།དོན་ངོ་མར་རིའི་ངོས་སུ་ས་རྡོ་དཀར་པོ་འདྲེས་མ་གངས་རིའི་དབྱིབས་ལྟར་ཡོད་པས་ཀ་ཡོ་རི་ཟེར་བ་རེད།དེང་སྐབས་སྒྲ་ཅུང་ཟད་འགྱུར་ནས་དོལ་པོའི་ཡུལ་མི་རྣམས་ཀྱིས་སྤོས་ཀ་ཡོ་ཟེར་བཞིན་ཡོད།འོན་ཀྱང་ཀ་ཡོ་རི་ལབ་ན་དོལ་པོའི་མི་ཞིག་ཡིན་ཕྱིན་མི་ཤེས་མཁན་སུ་ཡང་མེད་ཅེས་གསུངས།